
Kasutusvalduse tähtaja muutmine (Grafovi tn 27, Narva)

Narva Linnavalitsus võtab vastu protokollilise otsuse:

1. Taotleda Narva Linnavolikogult otsuse vastuvõtmist vastavalt lisatud Narva Linnavolikogu otsuse eelnõule. 

2. Volitada Narva Linnavalitsuse liiget Jelena Skulatšovat antud küsimust Narva Linnavolikogu istungil ette kandma.

Aleksei Jevgrafov 




Üllar Kaljuste

linnapea                                                                     
linnasekretär

Kasutusvalduse tähtaja muutmine (Grafovi tn 27, Narva)

1. Asjaolud ja menetluse käik

Narva linna ning Janina ja Aleksandr Kuksovite vahel 12.08.2008 oli sõlmitud Kasutusvalduse seadmise leping, asjaõigusleping ja kinnistamisavaldus (tõestatud Narva notar Tatjana Boitsova poolt ja registreeritud notari ametitoimingute raamatus registri numbri 8511 all), millega seati kinnistule asukohaga Grafovi tn 27, Narva, kasutusvaldus Narva linna kasuks 15 aastaks, s.o kuni 12.08.2023. Kasutusvalduse seadmise eesmärgiks oli EAS-ile esitatud projekti raames avalikuks kasutamiseks „5-krooni“ vaateplatsi ehitamine või rajamine. 

29.06.2009 oli sõlmitud eelnimetatud lepingu muutmise leping Narva linna ja OÜ Ovelan vahel (tõestatud Narva notar Tatjana Boitsova poolt ja registreeritud notari ametitoimingute raamatus registri numbri 6459 all), millega suurendati kasutusvalduse ala alates 220 m2 kuni 870 m2.

Eelnimetatud „5-krooni“ vaateplatsi on plaanis ehitada ER4 projekti “Narva ja Ivangorodi kaldapealsete ajaloolise kaitseala integreeritud arendamine, III etapp ehk lühidalt „Jõepromenaadid III“ raames, mida kaasrahastatakse  Eesti- Vene piiriülese koostöö programmi  2014-2020 poolt vastavalt  Eesti- Vene piiriülese koostöö programmi tingimustele (Eesti – Vene piiriülese koostöö programm 2014-2020, EÜ otsus nr C (2015) 9193). Vastavalt nimetatud Programmi projekti juhendite punktile 5.4, rakenduseeskirjade artikli 39 lõike 3 kohaselt maksab iga projekt, mis sisaldab infrastruktuurset komponenti, programmi toetuse tagasi, kui viie aasta jooksul pärast projekti lõpetamist muudetakse oluliselt eesmärke või rakendustingimusi, mis kahjustab esialgseid eesmärke (vt https://www.estoniarussia.eu/wp-content/uploads/2020/04/Implementation-guidelines_changes_No5_2020_04_14_approved.pdf).  Kuna programm kestab kuni 2023.aasta lõpuni, peab kasutusvaldus kehtima vähemalt kuni 31.12.2028.
19.08.2020 palus Narva Linnavalitsuse Linnamajandusamet kinnistu omanikku Ovelan Invest OÜ-d (endine ärinimi OÜ Ovelan) anda nõusoleku kasutusvalduse tähtaega pikendamiseks vähemalt kuni 31.12.2028 või pikemaks ajaks.

05.10.2020 vastas Ovelan Invest OÜ, et on nõus pikendada kinnistut asukohaga Grafovi tn 27, Narva, koormava kasutusvalduse tähtaega kuni 31.12.2028 tingimusel, et projekt realiseeritakse kuni 12.08.2023 ja tööprojekte tuleb kooskõlastada Ovelan Invest OÜ juhatuse liikme Oleg Ugloviga. 

Küsimust  arutati 14.10.2020, kus otsustati küsimuse arutamine edasi lükata ning Narva Linnavalitsuse Linnamajandusametil täpsustada Narva Linna Arenduse ja Ökonoomika Ametilt kinnistu asukohaga I. Grafovi tn 27, Narva, koormava kasutusvalduse pikendamise tähtaeg. 26.10.2020 kinnitas Narva Linna Arenduse ja Ökonoomika Amet, et kasutusvalduse tähtaega tuleb pikendada vähemalt kuni 31.12.2028. 
2. Õiguslikud alused

2.1. Narva Linnavolikogu 29.06.2000 määrusega nr 36/16 kinnitatud Narva linna põhimääruse punkti 4.4.15 kohaselt kuulub volikogu ainupädevusse laenude ja teiste varaliste kohustuste võtmine. 

3. Otsus

3.1.  Nõustuda 12.08.2008.aastal sõlmitud Kasutusvalduse seadmise lepingu, asjaõiguslepingu ja kinnistamisavalduse (tõestatud Narva notar Tatjana Boitsova poolt ja registreeritud notari ametitoimingute raamatus registri numbri 8511 all) punkti 3.2 muutmisega alljärgnevas sõnastuses:

„Lepingupooled on kokku leppinud, et kasutusvaldus seatakse kuni 31.12.2028 tingimusel, et projekt realiseeritakse kuni 12.08.2023 ja tööprojekte tuleb kooskõlastada Ovelan Invest OÜ-ga“.
3.2. Volitada linnapead Aleksei Jevgrafov´it allkirjastama Narva linna nimel vastavasisulise notariaalselt tõestatud kasutusvalduse seadmise lepingu muutmise lepingu, sh asjaõiguslepingu ja kinnistamisavalduse kande muutmiseks kinnistusraamatus. 

3.3. Lepingu notariaalse tõestamisega seotud kulud kannab Narva linn.

4. Rakendussätted

4.1. Narva Linnavolikogu kantseleil teha otsus teatavaks asjaosalistele.

4.2. Otsus jõustub seadusega sätestatud korras.

4.3. Otsust võib vaidlustada Tartu Halduskohtu Jõhvi kohtumajas 30 päeva jooksul arvates otsuse teatavakstegemise päevast.

Irina Janovitš

esimees

